Αγαπητοί γονείς,

η Δευθύντρια και ο Σύλλογος Διδασκόντων/Διδασκουσών, σύμφωνα με το υγειονομικό πρωτόκολλο που έχει αποσταλεί στο σχολείο και τις παρούσες κτιριακές και υλικοτεχνικές υποδομές, έχουν λάβει όλα τα απαραίτητα και αναγκαία μέτρα για την προστασία των παιδιών που φοιτούν στο σχολείο μας. Ωστόσο, επειδή η προσπάθεια απαιτεί μία οικοσυστημική προσέγγιση, αποστέλλονται σε σας, τους γονείς, οι παρακάτω οδηγίες, που είναι σύμφωνες με την υπουργική απόφαση που έχει αποσταλεί στα σχολεία για την ασφαλή λειτουργία των σχολείων. Επιπλέον, επισυνάπτονται οι οδηγίες του ΕΟΔΥ προς τους γονείς.

1. Εφόσον αντιληφθείτε ότι το παιδί σας αισθάνεται μία αδιαθεσία, το κρατάτε στο σπίτι και ελέγχετε την πορεία της κατάστασής του (θερμομέτρηση κλπ). Επιπλέον, ενημερώνετε το σχολείο.
2. Το παιδί προσέρχεται στο σχολείο με μάσκα και τη φοράει όση ώρα βρίσκεται στην αίθουσα διδασκαλίας και σε όλους τους εσωτερικούς χώρους του σχολείου. Επίσης, φοράει τη μάσκα κατά την αποχώρηση.
3. Εάν το παιδί αδιαθετήσει στο σχολείο, οδηγείται σε ειδικό χώρο και ενημερώνεται η διευθύντρια, η οποία τηλεφωνεί στους γονείς/κηδεμόνες. Οι γονείς/κηδεμόνες είναι υποχρεωμένοι να έρθουν να παραλάβουν το παιδί και, στη συνέχεια, να ενημερώσουν τη διευθύντρια για την πορεία της κατάστασής του.
4. Το παιδί που, κατά την προσέλευση του, δεν φοράει μάσκα θα οδηγείται σε ειδικό χώρο και θα ενημερώνονται οι γονείς για να έρθουν, σε εύλογο χρονικό διάστημα, να το παραλάβουν. Το παιδί θα παίρνει απουσία.
5. Κατά τη διάρκεια του διαλείμματος και της Γυμναστικής το παιδί δεν υποχρεούται να φοράει μάσκα. Επομένως, η μάσκα πρέπει να φυλάσσεται σε προστατευτική θήκη και μέσα σε τσαντάκι μέσης, τσέπη ρούχου κλπ, ώστε να έχει τα χέρια του ελεύθερα για να μπορεί να κρατήσει το φαγητό του ή το νερό του.
6. Καλό είναι το παιδί να έχει μαζί του τουλάχιστον δύο (2) μάσκες.
7. Καλό είναι τα προσωπικά αντικείμενα του παιδιού να είναι εύκολα αναγνωρίσιμα από το κάθε παιδί (πχ με κάποιο σημάδι) ώστε να μην ανταλλάσσονται.

Παρακαλούμε για τη συνεργασία σας, ώστε παραμείνουμε όλοι υγιείς.

Η Δ/ντρια και το Διδακτικό Προσωπικό εύχονται σε όλους σας καλή σχολική χρονιά με υγεία!